Selvom det er hyggeligt at krybe sammen i sofaen under et tæppe, når vejret bliver køligt, skal der stadig være varme i huset. Olie og gas er på vej til at blive udfaset, og elvarme er heller ikke relevant, når vi taler ansvarligt byggeri. Fjernvarme er hverken det bedste eller det værste valg. Det kan tilgås på langt de fleste grunde, og er det mest udbredte. Jo flere brugere, der tilkobler sig til fjernvarme, desto mere ansvarlig bliver fjernvarmen. Der er udsigt til, at flere tilkobler eller omlægger til fjernvarme. Samtidigt anvender fjernvarmeværkerne flere forbrændingsmetoder, der kan skåne miljøet, og det gør fjernvarmen til et mere ansvarligt valg. Et mere miljøvenligt valg vil være en varmepumpe kombineret med en vedvarende energikilde som fx solceller. Det bedste valg p.t. er umiddelbart et jordvarmeanlæg, der henter varmen fra jorden af husets have. Et jordvarmeanlæg har lave driftsomkostninger, men er mere omkostningstungt at anlægge og kræver en grund på minimum 800 m2 afhængig af husets form.